
VOoMITVU IDIOPATHIC o. 


UONIAM academiae hujus illuſtriſſimae le- 
ges omnes medicinae gradum ambientes diſſer- 
tationem quendam medicam, peritiae ſpecimen, 
edere cogunt, quaedam de vomitu, hac occaſi- 

one, proferre placet. 
Vom1Tvs, igitur, materiae cujuſcunque, e ventriculo 
per os rejectio violenta dictus, merito certe inter actio- 
nes voluntatis imperio minime ſubjectas numeratur; quia 
nemo, licet maxime volens, vel hunc cohibere, vel, fine 
ventriculi nervorum aut ſenſorii communis irritatione de- 
terminata, excitare valet. Ructus enim iſti, aut ventri- 
culi diſtenti exprobrationes, quae fine minima moleſtia, 
five nauſeae ſenſu, contingunt, vel a diaphragmatis de- 
ſcenſu naturali, vel ab acre e ventriculo (ob fibrarum mu- 
ſcularium irritationem forte) proruente oriuntur, et vomi- 
tus titulo inſigniri minime merentur. 
DiviviTuR autem vomitus in idiopathicum, ubi pri- 
mario afficitur ventriculus, et ſympathicum, ubi aliis par- 
tübus prius affectis conſenſu tantum excitatur vomendi co- 
1 A natus. 

natus. ' Quoniam vero poſterior tanquam aliorum morbo- 
rum ſymptoma tantummodo conſideratur, et intra angu- 
ſtos hujus tractatuli limites fuſe ſatis explicari nequit, de 
priore tantum hic breviter agendum. 

Monzus hicce inter aeſtati et infantiae proprios ab Hip- 


pocrate numeratur, et guloſos, Baccho deditos, atque 


ventriculo debili laborantes praecipue infeſtat. 

Ix AN TES recens nati muco tenaci glutinoſo ventriculi, 
&c. ſuperficiem obducente, et nervos ingrate afficiente, ple- 
rumque torquentur, unde vomitus, &c. Simulac autem 
ubera matris jam duxerunt, quoniam corpora eorum te- 
nella humoribus ab alkaleſcentia maxime alienis praedita 
ſunt, lactis ingeſti naturam in acidam vergentem haud 
raro permutare non valent; praecipue quia id ob ventri- 
culi debilitatem fat cito in inteſtina propelli nequit : lac 
igitur in parte calida fotum, et forte prioris ingeſti reli- 
quiis commiſtum, cito coagulatur, in acredinem tranſit, 
et ventriculi nervos, tunc temporis mobiliſſimos, irritando, 
vomitum excitat. Praeterea, quoniam infantum genus 
nervoſum ab irritatione vel minima facillime turbatur, 
ſaepiſſime vomitu ſympathico laborant hi tenelli. 

In hac regione aeſtivi calores leniſſimi vix vomitum eo 


quam alis temporibus magis frequentem reddunt; ſed in 


Graecia et terris ineridionalibus, ubi tempore aeſtivo ma- 
xime furit aeſtus, omnia animantium liquida, et prae- 
cipue bilis, in putredinem tendunt. Haec igitur in inte- 
ſtina effuſa, et verſus ventriculum retropreſſa, facile vo- 


mitum eo tempore frequentiorem reddere queat: porro, 
CLE Yo, 


INAUGURALIS: 3 


omnia ingeſta citius tunc ſuas ſequuntur indoles, et fru- 
&us horaci ſaepius eo tempore nimia copia ingeruntur, 
unde aliae vomitus cauſae. 

Qvanpo ventriculus nimia cibi potuſve copia oneratur, 
ſitus mutatio, (quae plicam-quaſi in oeſophago creat), et 
fibrarum ultimarum oeſophagi circularium in ventriculi 
latera deſcendentium diſtractio, ſequuntur ; unde perfecte 
occluditur orificium ventriculi ſuperius. Stratum vero fibra- 
rum muſcularium robuſtum inter orificia decurrens, quo- 
niam cauſae diſtrahenti adeo facile cedere nequit, ſed po- 
tius irritatum ſe contrahit, neceſſario pylorum elevare, et 
ingeſtorum exitum omnino impedire debet. Ingeſta, igi- 
tur, cujuſcunque naturae, ſic retenta et fota, ſuas ſequuntur 
indoles, fermentant, putreſcunt, vel ranceſcunt, atrem gene- 
rant, ventriculum magis magiſque diſtrahunt, anxietates 
ſummas producunt, &c. donec, ſummopere irritatis naturae 
viribus, ſequitur plerumque vomitus copioſus, debilitans. 
Ventriculus vero ſic ſaepius diſtentus, omnem tandem contra- 
hendi vim amittit, et inſtar ſacci inertis pendet, unde vomitu 
fere perpetuo laborant aegri: praeterea potatorum ſolida 
adeo ſtimulo vinoſo aſſueta ſunt, ut, nifi hoc excitata, tonum 
omnino amittunt, relaxantur et vacillant : hinc eorum 
ventriculi, tam hac de cauſa, quam diſtractione frequenti, 
fere reſoluti, ingeſta penitus expellere haud valent, dum 
cryptae mucoſae magnam muci tenacis a ſanguine pitui- 
toſo ſecreti copiam effundunt ; unde ingrate afficiuntur- 
nervi, et nifi aſſiduo ſtimulus vinoſus adhibetur, perpe- 
tuo vomendi conatu, manu vacillante, &c. torquentur 
miſeri. 

A ventriculi debilitate ſaepius forte quam ab ulla alia 
cauſa contingit vomitus, ſaltem idiopathicus ; namque, in 
tali caſu, vel minima cibi copia vix probe unquam di- 
geritur; ſed, ob motus fibrarum periſtaltici inertiam, 
aliquandiu detenta, et cum cibi prioris reliquiis com- 
miſta, citiſſime indolem ſuam ſequi incipit, acrimo- 
niam acquirit, et irritatione vomitum excitat. Quo 
vero major alimenti.copia ingeritur, eo altius elevatur et 
arctius ſtringitur yl unde facilius ſponte degenerant 
alimenta. 


Causa vomitus fere innumerae recte ſatis ad capita 
ſequentia revocari poſſunt, ſcil. 

mo, Ab ventriculi iphus ſubſtantiae vitia; qualia 
ſunt debilitas, nimia irritabilitas, convulſio, inflammatio, 
ulcus, ſcirrhus, contuſio, vulnus. 

De debilitate jam dictum eſt, quae homines debiliores, 
a morbis diuturnis con valeſcentes, otioſos, ſtudioſos, liquo- 
ribus tepidis relaxantibus nimium indulgentes, guloſos, 
&c. praecipue infeſtat; cognoſcitur ex anorexia, aliquando 
bulimo, ructu, ventriculi inflatione, aut vomitu ꝓoſt ci- 
bum, carne pallida, macie; ſed praecipue ex morbis an- 
tegreſſis et vitae ratione. 

VENTRICULUS nimium irritabilis pari modo ab ingeſtis 
lenioribus afficitur, ac ſanus ab acrioribus affici ſolet, 
hinc excitatur vomitus : hicce caſus a muci, nervos ſenſi- 
liſſimos obvolventis, ex aſſumptis acrioribus, vomitu fero- 
ci, &c. abraſione contingit, et ex praegreſſis cognoſcitur. 


QuoNnIan 


1 INAUGUR ALIS. 3 
-QuoNIAM in pathematibus nervoſis nullae non fibrae 


muſculares in corpore ſpaſmis obnoxiae ſunt, minime 
mirandum eſt, ſi aliquando ventriculi, &c. fibrae in 
convulſiones actae, vomitum excitarent. Feminas hyſte- 
ricas, viros epilepſia, morbo hypochondriaco, &c. labo- 
rantes praecipue infeſtat haec ſpecies, et cognoſcitur ab 
acgri diſpoſitione, atque a comitantibus, 
Ix ventriculi inflammatione, nervi diſtracti ingratam 
menti ſenſationem imprimunt, unde vomitus ſequitur 
enormis, dolorificus. Saepe in morborum eruptionibus 
| ſtipatorum initiis talis oritur vomitus, dum adhuc circa 
praccordia latet morbi materies, ſed tum inflammatio a- 
deft levis tantumtnodo, quae, criſi facta, evaneſcit, niſi, 
uti quandoque fit, puſtulae in ipſo ſtomacho generantur. 
Haec inflammatio in morbis contagioſis eveniens, a miaſ- 
matis ex are hauſti, et cum ſaliva deglutiti, irritatione 
plerumque oritur, nec facile, niſi materia ad corporis 
ſaperficiem depulſa, curatur. Haec vomitus cauſa cognoſ- 
citur ex praegreſſis, oonſtitutione epidemica, febre acuta, 
(licet pulſus plerumque debilis et parvus inveniatur) ſum- 
mo ad attactum rei alicujus deglutiti dolore, vomitu per- 
an- petuo, feroci, ardoris ſenſu, jactatione, &. 
Ur cxxis in ventriculo formati labia inflammata et te- 
ſtis | nera facillime ab ingeſtis irritantur, unde, pure corrupto 
let, | concurrente forte, excitatur a paſtu praecipue, vomitus. 
nſi- Cognoſcitur ex inflammationis et ſuppurationis ſignis an- 
ro- | tea ortis; puris ſurſum aut deorſum rejectione; dolore 
tur. | acri ulceroſo, ſupra umbilicum fixo, et ab acribus aſſum- 
ptis 

ptis aucto; nauſea, vomitu, ructu foetido ſiti, tabe, febre 
lenta, hectica. 

ScixRHus ſaepenumero ventriculum infeſtat, et facile 
in cancrum cito lethalem degenerat. Quoniam hi tumo- 
res tunicas ventriculi vicinas diſtrahunt, mole retentio- 
nem ciborum facilem impediunt, ſitu pylori exitum clau- 
dunt, aut exulceratione ſaniem corroſivam effundunt, fa- 
cile patet cur vomitum perpetuum, praeſertim acribus 
irritati, producunt. Scirrhi vero, ipſo vomendi conatu et 
frictu perpetuo, citiſſime augeſcunt, aut in cancrum tranſ- 
eunt, quia hac actione augetur ſanguinis impetus et calor, 
acceleratur materiae ſtagnantis putrefactio et vaſorum a tu- 
more compreſſorum dilatatio, inflammatio, ruptura; quae 
certiſſime cancri venenum excitant, et malum diriſſi- 
mum lethale producunt. Cognoſcitur haec cauſa ex in- 
flammatione minime benigne reſoluta praegreſſa, tempe- 
rie, victu, &c. ſcirrhi generationi faventibus *, ſpirituum 
ardentium, vel acidorum uſu nimio; ex tumore duro, 
et ponderis circa ventriculi regionem ſenſu; dolore fixo, 
lacerante, obtuſo, poſtea lancinante, et ad minima ingeſta, 
praecipue acria, inſurgente, vomitu enormi, diuturno, poſt 
paſtum aucto, et, nonobſtantibus remediis optimis, pertinace. 

VuLNvus aut contuſio partem adeo nervoſam occupan- 
tia, mala diriſſima, inflammationes, convulſiones, &c. pro- 
ducunt. 

VomiTvus cauſae reduci poſſunt, 2do, Ad ea, quae ore 
ingeruntur; ; qualia ſunt, vegetabilium vel animalium par- 
tes, five medicamenti five alimenti titulo, nimia copia al- 

| ſumptae ; cibi nimis viſcidi, acres, putridi, vel ii quos 


homines 


| * Vid. Boer, aph. 483, 

homines quidam idioſyncraſia quaſi ſine moleſtia ferrs 
nequeunt ; medicamenta irritantia, venena, vermes, miaſ- 
mata morbifica ex atre hauſta, &c. 

ALIMENTA, &c. nimia copia (ratione virium) aſſum- 
pta, ventriculi orificia modo antea dio conſtringunt, 
(vel ob fibrarum debilitatem expelli nequeunt,) atque fic in 
loco humido et calido detenta, in degenerationem ſpon- 
taneam cito vergunt, acria fiunt, et vomitum producunt, 
Sive alimentum vegetabile fit, five animale, five denique 
blandiſſimum oleoſum, eoſdem omnino effectus, in ventri- 
culo calido diu retentum, producit. Prius vero (uti ex che- 
micis conſtat) acidam, ſecundum alkalinam putridam, et 
poſterius rancidam, omnia tamen acerrimam induunt 
naturam. Infantes a lacte congeſto, uti antea dictum 
eſt, hujuſmodi vomitui valde obnoxii ſunt ; ſed homines 
debiliores et intemperati praecipue ab eo torquentur. 

Quaxpo cibi nimis viſcidi debilibus ingeruntur, diſ- 
ſolvi nequeunt, ſed in ventriculo retenti tumeſcunt, et 
ponderis ſenſum, anxietatem, tandemque vomitum cre- 
ant. 
VeNnTRICULI ſuperficies interna muco tenaci obducta 
nervos ſenſiliſſimos ſuppoſitos ab attactu rudiore defendit; 
ſed quando acria, aromatica nimis fortia, medicamenta ir- 
ritantia, venena quaedam, &c. ingeruntur, mucus hicce 
corum vires obtundere-nequit, irritantur nervi, et exci- 
tatur vomitus ; imo haud raro ventriculi ipſius inflamma- 
tio ſequitur. , | 

QUAEDAM vero, ſenſibus noftris externis minime acria, 


vomitum facillime producunt; ; fic vinum benedictum, 
| quod 

quod nullum acrimoniae ſenſum guſtui, &c. imprimit, 
rejectionem tamen, modo quodam ingrato ventriculi ner- 
vos afficiendo, cito creat; dum alia ſenſibus acria mini- 
me eundum effectum producunt. Unde apparet affectio- 
nem determinatam ſenſorio communi impreſſam omnino 
ad vomitum excitandum requiri, dum requiſita ad hanc 
affectionem producendam ſenſibus noſtris omnino diſtin- 
gui nequeunt. 

Hixc etiam idioſyncraſia quaſi vomitus quibuſdam ab 
ingeſtis leniſſimis excitatur : namque homines vidi, qui ne 
vel minimam mellis guttulam, licet inſcii, deglutire po- 
tuerunt, fine enormi vomitu confeſtim excitato; eun- 
dem effectum a butyro leniſſimo, lacte, ovis recentiſſi- 
mis, &c. productum novi. Phaenomeni hujuſce cauſam 
neſcimus, ſed adeo in hominibus hiſce conſtitui videntur 
ventriculi nervi, ut ad ſtimuli peculiaris — ingra- 
ta menti imprimeretur ſenſatio. 

ALIEN TA putrida, fungi quidam venenati, et multa 
ſimilia ingeſta, (licet horum nonnulla vix acria nominari 
queant) talem ſenſorio communi ſtimulum imprimunt, 
ut nunquam non exinde ſequatur vomitus. Imo ho- 
rum memoria, viſus, olfactus, guſtus, &c. eundem efte- 
ctum producunt. 

kd ERMES recte ſatis ad ingeſta reduci poſſunt, quoniam 
hogte, experimentis probatur, inſectorum ova cum ali- 
rentis aut atre/aſſumpta, et apto nido fota, hos ſolummo- 
do producere poſſe. Haec animalcula vel ipſius ventriculi 
tunicas rodendo et volutatione titillando, vel inteſtina 
irritando vomitum inducunt. Adeſſe cognoſcuntur ex 

| | actate 

actate puerili (licet haud raro quoque adultos infeſtent) ab- 
dominis labore, ejus inflatione, praeſertim poſt cibum, febre 
irregulari, pallore, macie, &c. ſed praccipue ex vermium 
rejectione. Iz | 

In atmoſphaera noſtra omnis fere generis particulac 
obvolitant, et inter reliquas effectibus quandoque inveni- 
untur morborum epidemicorum, variolarum, peſtis, &c. 
ſemina, quae humores quodammodo inquinando, et ſolida 


ſtimulando, corpori morbos inducunt. Haec miaſmata 


perpetuo per os cum atre hauſta, in ſaliva inviſcantur, et 
cum ea deglutita, nervos ſenſiliſſimos ventriculi afficien- 
do, nauſeam, vomitum, tormina, et cardiae inflammati- 
onem producunt, donec in ſanguinem reſorpta, morbos 
proprios excitant: ſemper autem primas in ventriculo 
ſtrages edunt. Haec cauſu ſolummodo conſtitutione epi- 
demica regnante cognoſcitur. | 

VomiTuM excitant, 3tio, Ea quae ex aliis in corpore 
locis deferuntur : ſcil. ſuccus gaſtricus, abſtinentia, labe 
ſcorbutica, &c. nimis acris redditus; muci ventriculum 
obducentis nimia fecretio et accumulatio; materia critica 
quaevis in ventric. depoſita ; evacuationes ſolitae retentae 
ct ibi derivatae ; materiae podagricae, rheumaticae, &c. 
metaſtaſis; bilis aut ſaniei cujuſvis purulentae a ductibus 
biliariis aut inteſtinis ad ſtomachum regurgitatio, &c. 

VENTRICULI ſuperficies interna vaſculorum exhalan- 
tium et inhalantium extremitatibus innumeris pertuſa, 
humore a ſanguine ſecreto perpetuo madeſcit. Si igitur 
fons acrimonia inquinatur, rivos inde derivatos eandem 


naturam poſſidere neceſle eſt : unde oritur ventriculi ner- 


vorum affectio ingrata. 2 
C ALIQUANDO 

ALtqQuanDo tamen tanta fit in ventriculo muci tena- 
cis accumulatio, ut exinde nauſea vomituque perpetuo la- 
borant aegri. Haec vel a habitu corporis glutinoſo, in- 
geſtorum cruditate, ſolidorum laxitate, vel denique a 
motus defectu, vitaque otioſa ſedentaria, ortum ducit. 
Omnia enim iſta vel muci ſecreti copiam augent, vel 
ejus excuſſionem a ventriculi lateribus, et expulſionem 
impediunt. Senes, otioſos, ſtudioſos,, et glutinoſos prae- 
cipue infeſtat haec ſpecies; et cognoſcitur a habitu cor- 
poris, vitae ratione, nauſea ſenſim fine aliorum humo- 
rum ſignis aucta, ſitis abſentia, materiae rejectae quali- 
tate, &c. 

Qu AN po morborum perficiuntur criſes, humores mor- 
bifici cocti, ſoluti, et vitae functionibus inutiles, a reli- 
quis ſecedunt, et per emunctoria quaedam e corpore ex- 
pelluntur; aliquando in ventriculum impingunt, et per 
vaſcula exhalantia depluentes, vomitum natura ſua aliena 
excitant. Cognoſcitur haec ex ſignis coctionis mg 
fis, et ſymptomatum levamine. 

QUuoNIAM evacuationes ſolitae plerumque aliquid oeco- 
nomiae inimicum ſubducunt, nunquam fine turbis gra- 
viſſimis excitatis ſupprimi queant. Suppreſſione igitur 
facta, inimicum illud retentum, vel mole, vel acrimonia 
naturam irritat, et vitae vires ad expulſionem promoven- 
dam excitat, unde in hoc vel illud organum impingens, 
varia ſymptomata pro materiae et organi natura diverſa 
producit. Si in ventriculum incidens, in ejus cavitatem 
depluat, ſuccedit vomitus; cujus a menſium, urinae, ex- 
cretionis cutaneae, &c. ſuppreſſionibus producti paſſim 


extant exempla. 
MATER1A 

MATERIA quoque podagrica, rheumatica, ſcorbutica, 
varioloſa, &c. a cutis ſuperficie et corporis partibus extremis 
repulſa, haud raro in ventriculum impingit, et vomitum e- 
normem generat: ſed in hoc caſu ventriculi ipſius ſubſtan- 
tia in vitio eſſe videtur; et vomitus forte eo tempore a vaſcu- 
lorum hujus minimorum obſtructione tantummodo oritur, 
quia nixus, materia ad ſedem antiquam revocata, ſpon- 
te plerumque ceſſant. | 

BILIs, aut materia quaevis putrida, acris, circa duodeni 
flexum collecta, et exinde in ventriculum aſcendens, ob 
ingratam ſuam ſtimulandi poteſtatem, vomitum facillime 
producit ; nihil enim ventriculo magis ingratum, aut ge- 
neri nervoſo magis inimicum, invenitur, quam fomes pu- 
trida quae vis circa primas vias latitans ; unde oritur capitis 
dolor, ſyncope, &c. Quoniam ab inſertione ductùs cho- 
ledochi duodenum finiſtrorſum oblique et ſurſum ad ean- 
dem fere cum pyloro altitudinem aſcendit, facile patet 
cur, irritatione ad inteſtini flexum incepta, materia quaevis 
aeque facile exinde ad pylorum laxatum, ac ad jejuni ini- 
tium aſcendere queat; praeſertim quando nihil motum 


periſtalticum deorſum determinat. Haec materiae putris 


congeſtio, aeſtate praeſertim et autumno, hominibus bi- 
lioſis, et victu acri animali utentibus contingit; et febres, 
vel uti cauſa, vel effectus, ſaepiſſime comitatur. Cognoſ- 
citur ex aegri temperie, materiae rejectae qualitate, ore a- 
mareſcente, ſordido, ſiti, aeſtu, nauſea, ructu nidoroſo, ven- 


triculi ardore, &c. antegreſſis, &c. 
MATERIA purulenta ex hepate ſuppurato, bilis atra 


commota, et in ductus biliarios impulſa, &c. eoſdem om- 
nino effectus producunt, et ſuis praegreſſis dignoſcuntur. 
4to, 


— = — Ry 

4to, et ultimo, Ap vomitus cauſas pertinent externe 
ventriculum comprimentia, viz. hepatis, lienis, pancrea- 
tis, omenti, viſcerumque vicinorum tumefactiones; cartila- 
ginis xyphoidis introrſum incurvatio, &c. a 

VrNTRIcUrus infra diaphragma immediate ſitus, par- 
tem fere mediam habet cartilagini enfiformi reſpondentem; 
dexterius magna parte hepatis Jobo ſiniſtro tegitur; ſiniſte- 
rius lieni aſſidet; inferius omento nectitur, et poſterius 


pancreati ſubjecto innititur. Si igitur horum viſcerum 


vicinorum quodvis tumore inflammatorio, ſuppuratorio, 
ſcirrhoſo turgeat, vel ex ſympathia, vel ex ventriculi ipſi- 
us compreſſione et laeſione, vel denique ex ingeſtorum e- 
xitu impedito ſuperveniunt vomitus et dolor, praecipue 
poſt paſtum inſurgentes; quia tunc tenera ventriculi ſub- 
ſtantia, contra tumorem durum preſſa, laeditur, aut cibi 
per pylõrum exitus impeditur. Hae cauſae, niſi recentes, 
difficillime medelam plerumque admittunt, et dignoſcun- 
tur vomitus pertinacia, tactu, ponderis, doloris, &c. in par- 
te abdominis peculiari ſenſu, decubitu in ſitu quodam fa- 
cillimo, ſpirandi difficultate, vultus foeditate, ictero, (ven- 
triculo repleto) anxietate, et inflatione, (vacuo) contrariis, 
&c.; ex quibus conſideratis partis tumidae ſitus et natura 
quodammodo diſtingui poſſunt. 

IHiscꝝ cauſis addi quoque meretur coli, immediate in- 
fra ventriculum decurrentis, a faecibus induratis, flatu, &c. 
diſtenſio nimia; unde ſtomachus comprimitur vicinus, et 
impeditur liber ingeſtorum exitus. Hoc incommodum 
ſtudioſis et foeminis gravidis praecipue contingit; _— in 

18, 


coli tractum vagantibus, &c. 


his, vel a motus defectu, et corporis incurvatione perpe- 
tua, vel ab uteri gravidi preſſione, multum impeditur fae- 
cum flatuumve deorſum propulſio; unde haec circa coli 
fle xuras collecta inteſtinum hocce maxime diſtendunt. 
Cognoſcitur haec cauſa ex vitae ratione, aegri ſtatu, 
alvo ſuppreſſa, aut ſcybalarum perfecte induratarum ex- 
cluſione, tumoris inaequabilis, et doloris minime conſtan- 
tis infra ventriculum ſenſu, borborygmis hinc inde per 


— 


Excuss A fic morbi aitiologia, ad vomitus inſtantis ſigna 


enumeranda pergendum. 


Hoc igitur imminentem portendunt nauſea et faſti- 
dium, cardialgia, praecordiorum tenſio, eructatio, ſpu- 
tatio frequens, ſpirandi difficultas, labri inferioris tre- 
mor, oſcitatio, vultus pallor, capitis dolor, languor, ſyn- 
cope, vertigo, tenebrae oculis obverſae, pulſus intermit- 


tens et durus, c. | 
QuoNIAM materia irritans intra ventriculi clauſtra la- 


tet, ingrate afficiuntur nervi, conſtringuntur orificia, et 
retinetur atr, qui tandem, ſpaſmis reſolutis, ructu erum- 
pit. Unde nauſea, cardialgia, praecordiorum tenſio, &c. 
oriuntur. 

SPUTATI1o frequens a nervorum vaſcula ſalivalia per- 
reptantium ſympathia oriri queat. Vel forte aër, mate- 
riae ingratae particulis quibuſdam inquinatus, e ventricu- 


lo erumpens, eundem effectum, nervos guſtatorios et 


ſalivales afficiendo, producere valet. 
SPIRANDI difficultas vel a ventriculi tumore diaphrag- 
ma ſurſum premente, vel ab organis reſpiratoriis ſpaſmo- 


dice ob ſympathiam affectis, ortum ducit. 


D MIRABILIS 

MIRABIL IS omnino eſt ſympathia quae cerebro cum 
ventriculo intercedit. Hujus tamen indies occurrunt ex- 
empla; nunquam enim aegrotat unus, quin alter quo- 
que patiatur. Praecipue autem (uti a WEPFERI expe- 
rimentis patet) affectio ventriculi ingrata cerebrum totum- 
que genus nervoſum maxime turbat; hinc, vomitu in- 
ſtante, materia irritans, ventriculi nervos male afficiens, 
ſymptomata nervoſa memorata producit. Haec autem, 
materia irritante rejecta, ſponte ceſſant. 

VomiTus igitur cauſa immediata conſtituitur uten 
communis affectio ingrata, quae mentem ad poteſtates, 
huic incommodo debellando aptas, excitandas impellit “. 

OmMNEs antea enarratae cauſae ſenſorium modo pecu- 
liari ingrato commovebant, unde (quoniam motus deter- 
minati ſenſationibus propriis neceſſitate quaſi reſpondent, ) 
mens fic affecta muſculos vomendi actioni neceſſarios in 
motum deducit, et effectus, quantum obſervare licuit, 
ſequentes edit. 

P RINO, thorace acre oppleto, ſtringitur glottidis orifi- 
cium, et retinetur anima, dum diaphragma ſic maxime 
depreſſum, et immobile (vel actione propria, vel pulmo- 
nibus dilatatis) retentum, viſcera deorſum magna vi ur- 
get, et muſculos abdominales in arcum majorem elevat. 
Immediate poſt muſculi abdominales tenſi quaſi, et vi 
ſumma agere parati, ſeſe impetu vehementiſſimo con- 
ſtringunt, viſcera ſurſum et retrorſum contra diaphrag- 
ma renitens maxime, et immobile, premunt, ſicque ven- 
triculum, in prelo quaſi compreſſum, evacuant. Ad 
hanc quoque evacuationem perficiendam concurrere vi- 


| detur 
Dr. WA TTT en vital and involuntary motions, p. 252. | 

nequit, quia organorum ſecernentium diſpoſitio intima, 


ad ſecretionem naturalem requiſita, omnem indaginis a- 


cutiem effugit. 

Os chyli in ſanguinem ingrelfum impeditum, ſecretio- 
nes liquidiores auctas, ſanguinis motum incitatum, ſum- 
mum viſcerum attritum, eorum quaquaverſum preſſuram, 
ſyſtematis nervoſi turbas, ſpir. animalium in ventriculi ca- 
vitatem forte depluentium evacuationes, &c. oriuntur a- 
crimonia humorum, ſitis, macies, ventriculi dolor, ſingul- 
tus, herniae, debilitas ſubitanea, &c. 

Quon1am inter vomendum retirſetur anima, ſanguinis 
per pulmones transfluxus impeditur ; unde parca tantum- 
modo ejus copia ad ventriculum cordis ſiniſtrum tranſu- 
dat, dum obruitur fere et palpitat cor dextrum. Ab ea- 
dem quoque thoracis immobilitate, ſanguinis a cerebro re- 
ditus impeditur; unde obruuntur, diſtrahuntur, et haud 
raro rumpuntur capitis vaſcula. Si igitur hiſce, ſyſtematis 
nervoſi turbae, et parca ſpirituum copia, a ſanguine ſpiſſo 
jam ſecreta, addantur, facile pulſds et capitis morborum 
ratio patebit. 
sxravuxrun nunc in genere vomitus ef ab Hip- 
pocratis monumentis omnino fere decerpta. 

Qvo ſymptomatum j jam enumeratorum pauciora appa- 
rent, eo melius, et contra. 5 

Vom1Tus minime moleſtus, optimus; quo enim major 
ad materiam expellendam requiritur nixus, eo majores e- 
runt ſyſtematis turbae, et pulmonum cerebrique a ſangut- 
ne accumulato oppreſſio. 

VomiTvs haud nimis copioſus, bonus ; quando enim 
materies nimia-copia profluit, parte ſubtiliore privatur ſan- 
guis, et maxime proſternuntur vitae vires. 

BILIs cum pituita miſtae vomitus bonus; qu ia ex hoc 
corporis temperies nec nimis bilioſa, nec nimis pituitoſa, a- 
deoque facilius corrigenda, demonſtratur. 

VomiTvus meracus, anxioſus, praſinus, ruber cum co- 
natu majore expulſus, niger, 'aut male olens, ab Hippocrate 
mali judicantur ; praeſertim fi omnes colores ab eodem 
aegro prorumpunt. Sine dubio, fi materia talibus colori- 

bus, &c. praedita, nec malum levans, ab aegro aliis ſym- 
ptomatibus malis obruto, rejiciatur, malum, ob cerebri 
affecti metum, eee aliter minime; quoniam vomi- 
tus praſini foeminis hyſtericis, navigantibus, &c. ſine mini- 
mo periculo, et nigri, etiam febrium judicatorii, aeſtate et 
autumno haud raro contingunt. Vomitus autem lividi et 
male olentes viſcerum gangraenam plerumque indicant. 

Ex vomitu, ſingultus, convulſio, oculi rubicundi, pul- 
verulenti, anxietas, clangor vocis, malum: omnia enim 
haec ſyſtema nervoſum maxime affectum, ſanguinemque 
immeabilem, et lachrymarum, roris bronchialis, &c. ſe- 
cretionibus ineptum demonſtrant. | 

In genere, vomitus in morborum incremento, ante co- 
Qtionis ſigna praegreſſa, et fine ſymptomatum levamine 
contingens, malus : tum enim plerumque inflammantur 
ventriculus, aut viſcera vicina. Contra, qui poſt coctionem 
evenit, humorem peccantem educit, et ſymptomata mitigat, 
bonus, 


VoMITUsS 

detur motus fibrarum ventriculi antiperiſtalticus leniſſi- 
mus, ut materiae motus ſurſum determinetur ; ſaltem 
vero in canibus apertis talis ſemper inter vomendum con- 
ſpicitur motus. An vero ſolo ventriculi motu antipe- 
riſtaltico ſurſum in os rejici poſſunt contenta, vix dicere 
auſus ſum ; ſed quantum in canibus obſervare potui, ven- 
triculus, in ipſo vomendi nixu, motu tactui ſenſibili vix 
potitus eſt ; imo, oculo nudo expoſitus, in contractiones 
leniſſimas hinc inde tantummodo agebatur. Materia au- 
tem fic e ventriculo expulſa, vel vi primo impreſſa, vel 
inverſo fibrarum oeſophagi motu, ſurſum ad pharyngem 
aſcendit ; quo tempore velum palatinum ad narium po- 
ſtrema raptum, eorum orificia omnino claudit, et com- 


mercium cum ore intercipit; dum larynx ſurſum an- 
troſum ducta pharyngem dilatat, ad anteriora trahit, 


et epiglottidem (linguae radice elevata relaxatam) rimae 
ſuae applicat; unde facillime in faucium cavitatem pa- 
tet materiae aditus, dum omne vel in nares, vel in laryn- 
gem (antea quidem clauſam, magiſque adhuc ad materiae 
rejectae attactum ſpaſmodice conſtrictam) prolapſus prae- 
cavetur periculum: ore igitur nunc aperto, et linguae ra- 
dice quodammodo depreſſa, materia ex faucium cavitate 
in terram propria ſua gravitate, et vi prius impreſſa di- 
labitur; vel ater ex glottide, ob anxietatem jam aperta, 
proruens, magno cum impetu, quicquid in ore contine- 
tur, ſecum everrit. Hoc facto, nifi aufertur jam cauſa. 
irritans, acre iterum oppletur pectus, omniaque modo an- 
tea dicto rurſum eveniunt. 5 
e _ VomirTvus- 

 VowmrTvs jam explicati effectus hi numerantur : ſum- 
ma ventriculi, omniumque nervorum abdominalium af- 
fectio, viſcerum agitatio, compreſſio et emulctio, liquo- 
rum verſicolorum expreſſio; chyli recentis in ſanguinem 
introitus impeditus, acrimonia, ſiccitas, macies ; debilitas 
ſubitanea, ventriculi dolor et inflammatio, fingultus, ileus, 
herniae; diaphragmatis dolor, anxietas, ſanguinis ſpu- 
tum, pulſus debilis, celer, inaequabilis et intermittens. 
Vultus rubedo et inflatio, oculi ſanguine ſuffuſi, caligi- 
noſi, aurium tinnitus, capitis dolor, vertigo, epilepſia, 
convulſio, apoplexia et mors. 

A viſcerum abdominalium agitatione et compreſſione 
alterna, atque a nervorum hiſce partibus proſpicientium 
affectu, maxime augentur ſecretiones chylopoieticae, et 
ſurſum retropreſſae magna ſaepe copia per os ejiciuntur. 


Aae vero non ſolum auctae, ſed et varie mutatae inveniun- 


tur; nunc enim flavae, nunc praſinae, nunc rubrae, &c. re- 
jectae apparent: imo plerumque in vomitu feroci, ſucceſſio 


quaedam horum colorum lenta obſervatur. An miſtio- 


nes liquorum diverſorum cum bile chemicae hanc rem ex- 
plicant? Vereor quod liquida varia huic operi neceſſaria 
in corpore animali vix adeſſe queant. An potius variae 
vaſculorum ſecernentium mutationes a ſyſtematis nervoſi 
turbis inductae, hanc colorum mutationem producunt ? 
An hanc rem confirmant ſubitae bilis coloris mutationes 
ab animi affectibus, inſultibus hyſtericis, cerebri vulne- 
ribus, inflammationibus, navigatione inſolita, et multis ſi- 
milibus nervos maxime afficientibus, ortae? Qualis vero 


fit haec mutatio, a fabrica corporis adhuc cognita explicari 
nequit, 


tans e ou oo. 

Von rus aliquando magna cum velocitate ſtadia per- 
currit, quando ſcil. ab inflammatione, venenis, &c. ori- 
tur; interdum tamen per multos annos haud raro incura- 
bilis perſtat, quando ventriculus, aut viſcera vicina, ſcirrho 
laborant, &c.; namque vomitus a viſcerum ſcirrho vel ul- 
cere ortus, raro, (praecipue ſi diu jam duraverit), ullam 
medelam, praeter palliativam, admittit. 

VomiTv, ejus cauſis, effectibus, et prognoſi fic breviter 
explicatis, quaedam de curatione proferenda tantummodo 
reſtant. | 


CuRAT10 igitur, imo, Senſationis ingratae vomitum 
excitantis ſedationem ; 2do, Symptomatum ſaeviorum mi- 
tigationem; et, 3tio, Morbi reditiis prohibitionem requirit. 

ANTEQUAM tamen vomitus medelam aggrediamur 
(quoniam a cauſis fere innumeris cura m variam poſtulan- 
tibus ortum ducit) ſumma animi attentione utendum ut 
cauſam morbi veram detegamfis ; hoc enim facto, facil- 
lime tam prognoſim, quam medendi methodum inſtitu- 
tam inveniemus, et hoc neglecto, aeque prompte aegrum 
interimere ac curare poſſumus. 

QuoNlAM igitur, quamdiu ſenſatio ingrata mentem 
afficit, tamdiu actiones iſti ſenſationi congruae, ſcil. vo- 
mitus, excitari debent, facile patet cur haec irritatio an- 
te omnia tollenda. | 

Ap hoc perficiendum varia admodum pro cauſae varie- 
tate requiritur methodus; in genere tamen vel cauſam 
ipſam ſubigendo, vel ea manente, ſenſum tollendo, per- 
agitur medela. | 


SUBIGITUR: 


| 

SUBIGITUR autem cauſa vel roborando (de quo po- 
ſtea) uti in ventriculi debilitate. Vel demulcendo uti in 
irritabilitate nimia, ubi medicamenta lenientia, obvolven- 
tia, glutinoſa, gelatinae, &c. optime conducunt. Me- 
thodus quoque antiphlogiſtica cum remedliis attenuanti- 
bus et reſolventibus aliquando, uti in viſcerum inflam- 


matione, ſcirrho, &c. omnino neceſſaria invenitur: quo- 


niam autem ventriculi ſubſtantiae viſcerumque vicinorum 
vitia curationem ſingulis propriam requirunt, de his mi- 
nime agendum; ſed obſervandum tantummodo, quod in 
inflammatione et ſcirrho omni modo cohibendi ſint vo- 
mendi nixus, quia quo magis urgent hi, eo magis increſ- 
cit cauſa, Inflammatio enim in ſuppurationem et gan- 
graenam, ſcirrhus vero in cancrum, motu frictuque ci- 


to degenerat. Scirrhi autem vel ulcera ventriculi, &c. 


plerumque lethalia inveniuntur. Ad vomitum autem in 
hiſce caſibus leniendum, (quoniam ab ingeſtis plerum- 
que excitantur paroxyſmi) ciborum vel medicamentorum 
flatulentorum, irritantium, &c. ingurgitatio caute evitanda, 
et reſolventia leniſſima, balſamica, cum victu tenui, ve- 
getabili, lacteo, minima ſimul copia aſſumpto, ſumma 
cum diligentia adhibenda ſunt. Si autem, non obſtanti- 
bus hiſce, perſtat adhuc vomitus, ad opiatorum (de qui- 
bus poſtea) auxilia confugiendum. 

EXPELLENDO quoque feliciſſime interdum ſubigitur 
cauſa irritans, uti in vomitu ab ingeſtis, materia bilioſa 
collecta, muci nimia accumulatione, &c. orto contingit. 
Hinc vomitum promoventia, nunc aquoſa, nunc oleofa, 


nunc acida, nunc alkalica, &c. pro humoris evacuandi 
varia requiruntur, 

debeat ſanguis, tam ad vaſculorum rupturam, quam vif- 
cerum inflammationem ab attritu praecavendum. 
REMEDIA igitur antiemetica optima, et nervorum 
turbis optime in hoc caſu medentia, ſunt opiata, ſedan- 
tia, et ſtimulum gratum ventriculi nervis imprimentia 
quia 1rritationis moleſtae perceptionem minuunt, convul- 
ſiones ſedant, motum ſpirituum turbulentum compeſcunt, 
et aegri vires reficiunt. Hinc opium, moſchus, ambra- 
griſia, &c. cum aqua menthae, cinnamomi exhibita; hau- 
ſtus ſalinus Riverii, vinum, aromata leniora optime con- 
ducunt. Eidem uſui inſerviunt externa, quae ſtimulum 
ſenſorio gratum imprimunt, et ſenſationem moleſtam mi- 
nuunt. Hinc aceti vapores in os hauſti, epithemata ex 
theriaca cum ſpir. ſalin. arom., ſacculi ex abſynthio, men- 
tha, cinnamomo, mace, caryophyllis, &c, compoſiti, in vi- 
no rubro cocti, et ventriculi regioni appoſiti, optimos ſaepe 
producunt effectus. Clyſmata quoque, praeſertim opiata, 
valde utilia ſunt; haec enim in colon tranſverſum propul- 
ſa, et immediate fere ventriculo ejuſque nervis applicata, 
ſpirituum turbas feliciſſime compeſcunt. Gummi foetida 
quoque, caſtoreum, &c. in vomitu convulſivo, hyſterico, 
tam externe quam interne adhibita, optime conveniunt. 
Cavendum autem, ne in inflammatione ulla praeter o- 
piata leniſſima adhibeantur; maximeque ſtudendum, ut 
praeſcripta cauſae ſingulari cognitae adverſentur. | 
Virus tenuiſſimus, ſubfluidus, reficiens, et leniter vi- 
noſus, optime conducit, quia humores liquidioribus orba- 
tos acreſque diluit et demulcet, et aegri vires reficit, dum 
nullum ventriculum ſubvertendi periculum inducit. Pro 
wo vomitũs 

vomitũs autem cauſae varietate, nunc a vegetabili, nunc ab 


animali regno petendus eſt. 


S1 convulſio, oculorum caligo, apoplexia, &c. adſint, nec 

deficiat pulſus, ſtatim inſtitui debet venaeſectio. Si vero 
languent jam vitae vires, praeter remedia antea memorata, 
epithemata calida, ſinapiſmi, epiſpaſtica, clyſmata acria, 
et ſimilia confeſtim, tam ad derivationem a cerebro procu- 
randam, quam fpaſmos nervorum ſopiendos, adhibenda 
ſunt. ; 
CESSANTE autem vomitu, praecipue diuturno, ſumma 
cautela opus eſt, ne recrudeſcat morbus ; quia tum ven- 
triculus a minimis diaetae erroribus facillime iterum ſub- 
vertitur. Quando autem cauſa in interioribus latet, fre- 
quentius quam aliter recurrit vomitus. Hinc cacochy- 
mici, ventriculo debili, aut viſcerum ſcirrho laborantes, 
paroxyſmos vomendi repetitos ſaepiſſime patiuntur, adeo- 
que maxime ab erroribus cavere debent. 
; Qu anDo a cacochymia bilioſa, acri, ſcorbutica, (vel ni- 
mia ciborum animalium putreſcentium ingurgitatione), 
oriebatur vomitus, omnia acria, ſtimulantia, calefacientia, 
cum motu nimio, victuque animali putreſcente, caute vi- 
tanda. Quies autem, frigus moderatum, diaeta tenuis a- 
ceſcens, potus acidulus, aquoſus, et cathartica acida leniora, 
diu continuata, optime conducunt. Victus autem huic 
contrarius, ſcil. animalis, in vomitu a vegetabilium aceſcen- 
tium' uſu, lacte coagulato, &c. orto, requiritur. 

S1 cacochymia frigida, pituitoſa peccat, iiſdem remedi- 
is, ac ventriculi debilitas, curatur : emeticum enim ama- 
rum corroborans, ad ſaburram viſcidam expellendam, et 

fibrarum 


INAUGURALIS, a 


Quop ad miaſmatum effectus ſpectat, hi nunc ſangui- 
nem mittendo, nunc ſudorem excitando, ſemper fere ma- 
teriam noxiam corporis ſuperficiem verſus depellendo, 
ſopiuntur; Hinc natarae ductui in hoc caſu ſemper fa- 
vere debemus ; fed quoniam levis ſaepe ventriculum obſi- 
det inflammatio, ſanguinem mittere (ſi nihil vetat) et 
medicamenta leniſſima acidula exhibere neceſſe eſt. Ne- 
que enim vomitum in hoc caſu ſtatim ſupprimere ſemper 
ſtndendum ; fed vehementiam ejus nimiam, aegro forte 
nocituram, modo jam dicto temperare tantummodo co- 
nandum; quia particulas forte noxias, aliter in ſanguinem 
deferendas, educit. Vomitus quoque criticus, fi aegri 
permittant vires, potu tenui, aquoſo promovendus eſt. 

VomiTvus ſtudioſos gravidasque infeſtans, enemate la- 
xante, cathartico leniori ſaepius exhibito, victu tenui, la- 
xante, lubricante, et exercitio modico curatur. 


QvanDo ab evacuationibus ſolitis retentis &c. oritur 


morbus hicce, remedia varia aperientia, evacuantia, at- 
trahentia, pro humoris retenti indole varia requiruntur; 
ſed de hiſce, aliorum morborum medelae pertinentibus, 
fuſe hic loci diſſerere non opus eſt. 

MATERIAE vomitum producentis correctio five mutatio 


haud raro maxime conducit ; praeprimis ubi morbus ab 


ipſo ſanguine vitiato ortum ducit, vel ubi adeo frangun- 
tur aegri vires ut vomitum amplius perferre nequeant, 
et tamen ubi materiae non mutatae retentio maxime no- 
cebit, uti in vomitu bilioſo, a lacte in infantibus coagu- 


lato, acri, vel a venenis quibuſdam ingeſtis, &c. orto, 

contingit: hinc remedia abſorbentia, alkalica, acida, &c. 
pro varia materiae indole cognita, haud raro ſummos 
praeſtant effectus. | 
ALTERA ſenſationem moleſtam ſopiendi methodus, in 

mente modo peculiari grate afficienda, adeo ut moleſtiae 
ſenſum minime percipiat, conſiſtit. Haec in vomitu, 
a convulſionibus, ſpirituum animalium turbis, &c. orto, 
compeſcendo, ſummopere confert. Quando viſcera in- 
flammatione, ulcere, ſcirrho, &c. laborant, et maxime 
urgent vomendi nixus, ſumme neceſſaria ſunt (cum reme- 
diis morbo primario debellando aptis) opiata, aliter ma- 
xima expectanda ſunt mala; morbi enim cauſa vomitu 
nunquam rejicitur, ſaepius tamen a nixibus repetitis im- 
medicabilis evadit. Quando autem a materie acri putri- 
da in primis viis collecta oritur vomitus, iſta methodus 
nunquam, niſi hac prius expulſa, vel ſumma urgente ne- 
ceſſitate, in uſum revocari debet. Quia autem maxime 
interdum a laboribus proſternuntur aegri vires, ſtatim, 
in hoc caſu, ne exinde periclitetur vita, cohibendi ſunt 


- vomendi conatus : et quia, materia etiam expulſa, durat 


haud raro, a nervis et fibris ventriculi ex minima cauſa 
facile irritabilibus redditis, vomitus, eadem adhibenda 
ſunt remedia. Quoniam tamen talia indicationi quoque 
fecundae reſpondent, de iis fimul agendum; vomitus 
enim effectus, nixibus ſopitis, fponte plerumque ceſſant, 
neque alia fere remedia, prater his ſopiendis neceſſaria, 
requirunt. | 

Pr1vs tamen obſervandum, quod i in omne fere vomi- 
tu, dummodo ſufficiunt aegri vires, ante omnia mitti 

IN AUGURALIS. 25 
fibrarum motum quodammodo reſtituendum, cum ca- 
thartico roborante, attenuante, ſubinde repetendo, ante 
omnia praemittendum. Tum cibus eupeptus parva ſi- 
mul copia aſſumendus, cum condimentis quibuſdam atte- 
nuantibus, et potu aquoſo plantarum amararum ſuccis im- 


buto, praeſcribendus. Exercitium quoque omnis generis, 
ambulationis, equitationis, pilae; medicamenta ſtomachica, 


amara, roborantia, chalybs et cortex Peruvianus nunquam 


negligenda ſunt. 

HomiN1Bus vero, qui viſcere quovis ſcirrhoſo labo- 
rant, victus leniſſimus, tenuiſſimus, parca ſimul copia aſ- 
ſumptus, cum quiete profunda optime conducit. Si enim 
alimenta vel acria, vel flatulenta, vel denique nimis copio- 
ſa ingerunt hi, aut motu violento utuntur, vomitum re- 
ſuſcitant, partes vicinas inflammant) ipſumque tumorem 
citiſſime cancroſum reddunt. | 


NI. 


* 
- 
„ K 


— 

1 3 

1 

. 

p - 
* 4 

. 


2 
＋ 


4 
3% 
* 


oe ——2—Ä— — 


— — 


IO... 


— —— — 


— — 4 — * _ a 


— —— — 


i 


— — — — abies 


— GB — 


— 


